|  |  |  |
| --- | --- | --- |
| **Tantárgy neve: PREHOSPITÁLIS ÉS KLINIKAI ISMERETEK** | | **Kreditértéke: 3** |
| A tantárgy **besorolása**: **kötelező / választható** | | |
| **A tantárgy elméleti vagy gyakorlati jellegének mértéke, „képzési karaktere”12**: **100 %** (kredit%) | | |
| A **tanóra[[1]](#footnote-1) típusa**: **ea.** / szem. / **gyak.** / konz. és **óraszáma**:  **14 óra előadás** és **28 óra tantermi gyakorlat** nappali munkarenden, **7 óra előadás** és **14 óra tantermi gyakorlat** levelező munkarenden az adott félévben. Az adott ismeret átadásában alkalmazandó **további** (*sajátos*) **módok, jellemzők[[2]](#footnote-2)** *(ha vannak)*: **A kurzushoz 3 óra konzultáció kapcsolódik, mely keretében a hallgatók lehetőséget kapnak minden, a félév végén megvalósuló államvizsgával kapcsolatos kérdéseik felvetésére, azok megválaszolására. A konzultációk elsődleges célja a hallgatók államvizsgára való felkészülése, mely magában foglalja a szakma bármely részével kapcsolatos információk ismétlését, összegzését, szintetizálását. A hallgatók a félév során be kell, hogy mutassák saját „digitális könyvtárukat” mely a kidolgozott tételeket, gyakorlati hasznos alkalmazásokat, jegyzeteket foglal magában.** | | |
| A **számonkérés** módja (**koll.** / gyj. / egyéb[[3]](#footnote-3)**)**: **kollokvium**  Az ismeretellenőrzésben alkalmazandó **további** (*sajátos*) **módok[[4]](#footnote-4)** *(ha vannak)***: A félév során az elméleti részben minden hallgató az államvizsga elméleti tételsorából kell, hogy beadjon kidolgozva annyit, amennyit úgy kapunk, hogy az összes tétel egyenlően elosztható legyen a hallgatók között (16 hallgató esetén 2/hallgató). A gyakorlati rész során az államvizsga gyakorlati tételeiből kell húzniuk egy felnőtt és egy gyermek szituációt, melyen betegeket el kell látniuk. Fontos megjegyezni, hogy a cél a hibák felderítése és azok korrigálása, így amennyiben a hallgató nem veszélyezteti a beteg életét, a kurzus gyakorlati részének teljesítése már sikeres. A kurzus teljesített amennyiben mind az elméleti, mind a gyakorlati feltételek teljesültek.** | | |
| A tantárgy **tantervi helye** (hányadik félév): **VIII. szemeszter** | | |
| Előtanulmányi feltételek *(ha vannak)*: | | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | | |
| A tárgy elméleti és gyakorlati részeinek oktatási célja a mentőtiszt alapképzés során elsajátított információk átfogó és szisztematikus áttekintése, ismétlése, összefoglalása. Egyéb célként említhető a vezetői képesség és attitűd kialakítása a hallgatókban, valamint a csapaton belüli és betegekkel folytatott kommunikáció szintjének emelése. A kurzus kimenetelének gyakorlati célja az államvizsgát sikeresen teljesítő hallgatók létszámának növelése szakmai minőséggarancia mellett. A hallgató továbbá képes lesz saját ismereteit a jövőben szinten tartani, megismeri a különféle, gyakorlatban alkalmazható alkalmazások, score rendszerek, segítő jegyzetek készítésének és használatának módjait. Képessé válik az életet közvetlenül veszélyeztető ritmuszavarok felismerésére, kezelésére. Képessé válik továbbá a hatékony, csapatban történő csapat és betegkommunikációra. | | |
| A tantárgy részletes **tematikája nappali képzés:** | | |
| **Alkalom** | **Elméleti tananyag leírása** | |
| **1.** | Államvizsga felépítése, részei, tételsor ismertetése, a sikeres teljesítés feltételrendszere (1 óra)  Peremterületek ismereteinek összefoglalása (1 óra) | |
| **2.** | Anatómia ismétlés (2 óra) | |
| **3.** | Élettan ismétlés (2 óra) | |
| **4.** | Kórtan ismétlés (2 óra) | |
| **5.** | Oxyológia I-IV ismétlés, EKG ismeretek összefoglalása (2 óra) | |
| **6.** | Klinikai labordiagnosztika, képalkotói ismeretek ismétlés (2 óra) | |
| **7.** | Szülészet, nőgyógyászat, gyermekgyógyászat, mentésszervezés ismétlése (2 óra) | |
| **Alkalom** | **Gyakorlati tananyag leírása** | |
| **1.** | Mellkasi panaszok differenciáldiagnosztikája és ellátása (4 óra) | |
| **2.** | Dyspnoes panaszok differenciáldiagnosztikája és ellátása (4 óra) | |
| **3.** | Eszméletlenséggel, tudatzavarral járó állapotok differenciáldiagnosztikája és ellátása (4 óra) | |
| **4.** | Traumás sérültek ellátása, emeltszintű újraélesztés (4 óra) | |
| **5.** | Shock állapotok differenciáldiagnosztikája és ellátása (4 óra) | |
| **6.** | Traumás gyermeksérültek ellátása, gyermekek shockfolyamatainak ellátása | |
| **7.** | Gyermek újraélesztés, gyermekek tudatzavarral járó állapotainak ellátása | |
| A tantárgy részletes **tematikája levelező képzés:** | | |
| **Alkalom** | **Elméleti tananyag leírása** | |
| **1.** | Államvizsga felépítése, részei, tételsor ismertetése, a sikeres teljesítés feltételrendszere (1 óra)  Anatómia ismétlés (1 óra)  Élettan ismétlés (1 óra)  Kórtan ismétlés (1 óra)  Oxyológia I-IV ismétlés, EKG ismeretek összefoglalása (1 óra)  Klinikai labordiagnosztika, képalkotói ismeretek ismétlés (1 óra)  Szülészet, nőgyógyászat, gyermekgyógyászat, mentésszervezés ismétlése (1 óra) | |
| **2.** | Oxyológia I-IV ismétlés, EKG ismeretek összefoglalása (1 óra)  Klinikai labordiagnosztika, képalkotói ismeretek ismétlés (1 óra)  Szülészet, nőgyógyászat, gyermekgyógyászat, mentésszervezés ismétlése (1 óra) | |
| **Alkalom** | **Gyakorlati tananyag leírása** | |
| **1.** | Mellkasi panaszok differenciáldiagnosztikája és ellátása (4 óra) | |
| **2.** | Dyspnoes panaszok differenciáldiagnosztikája és ellátása (4 óra) | |
| **3.** | Eszméletlenséggel, tudatzavarral járó állapotok differenciáldiagnosztikája és ellátása (4 óra) | |
| **4.** | Traumás sérültek ellátása, emeltszintű újraélesztés (4 óra) | |
| **5.** | Shock állapotok differenciáldiagnosztikája és ellátása (4 óra) | |
| **6.** | Traumás gyermeksérültek ellátása, gyermekek shockfolyamatainak ellátása | |
| **7.** | Gyermek újraélesztés, gyermekek tudatzavarral járó állapotainak ellátása | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | | |
| **Kötelező:**   1. Aktuális államvizsga tételsor   **Ajánlott:**   1. Betlehem (szerk.): A sürgősségi ellátás elméleti és gyakorlati alapjai könyv vonatkozó fejezetei 2. Reichman: Sürgősségi orvostan 3. Kádár: Diagnosztikus és terápiás eljárások a prehospitális gyakorlatban 4. Campbell: Helyszíni sérültellátás 5. Donáth: Anatómia – élettan 10. kiadás 6. Herold: Belgyógyászat 7. Thaler: Az egyetlen EKG könyv, amire szükség lesz 8. Tulassay (szerk.): Klinikai gyermekgyógyászat 2. kiadás 9. Papp (szerk.): A perinatológia kézikönyve 2. kiadás | | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | | |
| 1. **Tudása**  * Ismeri a prehospitális és hospitális ügyeleti és sürgősségi ellátásban használatos korszerű eszközöket, gyógyszereket, kötszereket és műszereket, azok biztonságos alkalmazását. * Ismeri a sürgősségi kardiológiai elektroterápia formáit, ezek kivitelezését és az alkalmazás során betartandó biztonsági szabályokat. * Ismeri az eszközös és eszköz nélküli légútbiztosítás formáit, ezek kivitelezését és az alkalmazás során betartandó szabályokat. * Ismeri az eszközös és eszköz nélküli lélegeztetés formáit, valamint a leggyakrabban alkalmazott lélegeztetőgépek működését. * Ismeri az oxigénadás lehetőségeit. * Ismeri a sürgősségi ellátásban alkalmazott monitorozási formákat. * Ismeri a folyadék- és gyógyszerbejuttatási formákat, a gyógyszerdózis számításának alapelveit, valamint a perfúzor alkalmazását. * Ismeri a mobilizáció és immobilizáció lehetséges módszereit, eszközeit. * Ismeri az egészségügyi dokumentáció tipusait, módszertanát. * Ismeri a vitális paraméterek mérésének indikációs körét, a beavatkozások és a kapott eredmények értékelésének menetét (beleértve a köpeny és magtemperatúra, láztípusok, légzésszám-minta-típusok, pulzusszám és qualitások, pulzusdeficit, non-invazív méréssel az artériás vérnyomás meghatározását), ismeri a higiénés szükségletek kielégítésének elemeit (beleértve az alkalmazandó eszközöket, eljárásokat és indikációs kört). * Ismeri a gyógyszertan alapfogalmait, a leggyakoribb megbetegedések kapcsán a gyógyszeres terápia hatásmechanizmusait, szövődményeket, mellékhatásokat, a különböző gyógyszerformák alkalmazását, ennek eszközrendszerét. * Ismeri a legfontosabb életmentési feladatokat, a leggyakrabban előforduló egészségkárosodások esetén szükséges teendőket a mindenkor hatályos ajánlásoknak megfelelően, az alapszintű és emeltszintű életmentő beavatkozásokat és eszközöket. * Ismeri a traumás eredetű keringésmegállás ellátási lépéseit.  1. **Képességei**  * Képes a sürgősségi ellátás során használatos eszközöket rendeltetésszerűen, az azokra vonatkozó biztonsági és egyéb szabályok betartása mellett használni. * Képes betegellátó team munkájának a megszervezésére, irányítására, értékelésére és korrekciójára. * Képes a sürgősségi kardiológiai elektroterápia különböző formáinak kivitelezésére. * Képes az eszközös és eszköz nélküli légútbiztosítás formáinak kivitelezésére. * Képes a lélegeztetés különböző formáinak kivitelezésére, a leggyakrabban alkalmazott lélegeztetőgépek működtetésére. * Képes oxigénadásra. * Képes a sürgősségi ellátásban alkalmazott monitorozási formák kivitelezésére. * Képes kivitelezni a különböző, sürgősségi ellátás során alkalmazott folyadék- és gyógyszerbejuttatási formák kivitelezésére/megteremtésére, a gyógyszerdózis kiszámítására, valamint a perfúzor használatára. * Képes a mobilizáció és immobilizáció lehetséges módszereinek kivitelezésére. * Képes megérteni a betegellátás során a gyógyszertan, a klinikum, a diagnosztika és a terápia összefüggéseit, és mindezek ismeretében képes szakterületének megfelelően szakdolgozói feladatainak ellátására. * Képes a gyakorlati tevékenységébe megfelelően integrálni a biofizikai- és egészségügyi műszaki ismereteket, valamint képes alkalmazni ezeket a diagnosztikus vizsgálati eljárások és terápiás eszközök használata során. * Képes a vitális paraméterek megfigyelését (beleértve a köpeny és magtemperatúra, láztípusok, légzésszám-minta-típusok, pulzusszám és qualitások, pulzusdeficit, non-invazív méréssel a vérnyomás meghatározását) önállóan kivitelezni, a kapott eredményeket értékelni. * Képes adekvát, a partnerhez igazított szakmai kommunikáció folytatására, szóban és írásban is, hatékonyan kommunikál a pácienssel, családdal, közösséggel, az interperszonális készségek révén képes a bizalom kialakítására a pácienssel, családdal, közösséggel. * Képes átlátni az egészségügyet meghatározó jogforrások rendszerét, azok alkalmazásának szabályait, valamint megfelelően alkalmazza a releváns jogi szakkifejezéseket, kompetenciahatárainak megfelelően tájékoztatást nyújt a klienseknek a betegjogokról és azok érvényre juttatásának lehetőségeiről. * Képes alkalmazni azokat az eszköz nélküli és eszközös beavatkozásokat, melyek a hirtelen bekövetkezett egészségkárosodás esetén a beteg, sérült életét megmenthetik. * Képes vezetőként fellépni, az egységét irányítani, megfelelő módon és minőségben kommunikálni.  1. **Attitűd**  * Nyitott és fogékony a sürgősségi orvostan tudományosan bizonyított szakmai alapjainak megismerésére és alkalmazására. * Igényli a szakmai fejlődést, nyitott az új tudományos eredmények befogadására, törekszik azok megismerésére. * Elkötelezett a minőségi betegellátó tevékenység iránt, saját munkáját indokolt esetben, az ennek történő megfelelés érdekében kritikával illeti. * Munkája során betartja az egészségügyi dolgozókra vonatkozó kötelezettségeket, és felismeri felelősségének határait. * Döntéseit a szakterület jogi és etikai szabályainak figyelembevételével hozza. * Empatikus módon viszonyul a páciensekhez. * Elkötelezett a minőségi szakmai munkavégzés mellett.  1. **Autonómia és felelősség**  * A beteg életét közvetve vagy közvetlenül veszélyeztető kórfolyamatok esetén, azok felismerését követően önállóan meghozza a döntést az ellátás során alkalmazandó eszköz, terápia, módszer kiválasztására vonatkozóan, majd ezeket – szükség esetén segítők bevonásával – rendeltetésszerűen alkalmazza is, a beteg/sérült életkori sajátosságainak figyelembevételével. * Szakmai fejlődésének tudatos és felelős irányítója, hivatását felelősen, tudományos és gyakorlati megalapozottsággal képviseli. * Munkáját a szakma etikai normáinak betartásával önállóan vagy team-munkában végzi. * Felelősséget vállal saját és az általa vezetett team tevékenységéért, valamint a munkája során dokumentált adatokért. * Kezdeményez, önállóan döntést hoz. * Partneri szinten együttműködik az egészségügyi és szociális ellátórendszer tagjaival. * Minőségi ellátást végez a szakmai irányelveknek megfelelően. * Felelősséggel használja intézményeinek erőforrásait. * Felelősen cselekszik sürgős szükség esetén. * Munkáját a munkavégzésre vonatkozó munkabiztonsági és munkaegészségügyi követelményeket, valamint a mindenkori hatályos törvényi előírásokat betartva önállóan végzi. | | |
| **Tantárgy felelőse** (*név, beosztás, tud. fokozat*)**:** | | |
| **Tantárgy oktatásába bevont oktató(k),** ha van(nak)(*név, beosztás, tud. fokozat*)**:** | | |

1. **Nftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)
2. pl. esetismertetések, szerepjáték, tematikus prezentációk stb. [↑](#footnote-ref-2)
3. pl. folyamatos számonkérés, évközi beszámoló [↑](#footnote-ref-3)
4. pl. esettanulmányok, témakidolgozások, dolgozatok, esszék, üzleti, szervezési tervek stb. bekérése [↑](#footnote-ref-4)